અમદાવાદઃ ક્રિકેટના સૌથી નાના ફોર્મેટ આઇસીસી ટી-૨૦ વર્લ્ડકપ ૨૦૧૬ની શરૂઆત આજથી થઈ રહી છે. એવું પહેલી વાર બની રહ્યું છે કે આઇસીસીની આ ટૂર્નામેન્ટનું આયોજન ભારતમાં પહેલી વાર થઈ રહ્યું છે. આ ટૂર્નામેન્ટમાં ૧૬ ટીમ ભાગ લઈ રહી છે અને ભારતમાં આઇસીસી વર્લ્ડકપ કુલ સાત સ્થળ (બેંગલુરુ, ધર્મશાલા, મોહાલી, મુંબઈ, નાગપુર, નવી ‌િદલ્હી અને કોલકાતા) ખાતે રમાશે. આઇસીસી વર્લ્ડકપ આજથી શરૂ થઈને તા. ૩ એપ્રિલ દરમિયાન રમાશે. ભારત અને પાકિસ્તાનને એક જ ગ્રૂપમાં રાખવામાં આવ્યા છે અને આ બંનેની ટક્કર ધર્મશાલા ખાતે ૧૯ માર્ચે જોવા મળશે.